تورکیه مطبوعاتی اؤزتی 04.04.2018
دولت باشقانی رجب طیب اردوغان و روسیا پرزیدنتی پوتین، آک کویو نوکلئر و گوج سانتیرالینین تملی اوچون تشکیل اولونان مراسیمده بیر آرایا گلدی
تورکیه مطبوعاتی اؤزتی 04.04.2018
وطن: تاریخی گون! آک کویو آتوم الکتریک سانترالینین تملی اوچون خرج تؤکولدو"
تورکیهنین ایلک نوکئلر سانترالی اولاجاق مرسین آک کویو نوکلئر گوج سانترالینین تملی، دولتیمیزین باشقانی رجب طیب اردوغان و روسیا پرزیدنتی ولادیمیر پوتین طرفیندن قویولوب، تمله ایلک خرج تؤکولدو. مراسیمده دانیشان پرزیدنت اردوغان "بو گون ایستر اؤلکهمیزین اینکیشافی، ایسترسه ده روسیا فدراسیونو ایله انرژی امکداشلیغیمیز آدینا تاریخی بیر آنا شاهیدلیک ائدیریک دئدی". روسیا پرزیدنتی پوتین ایسه آک کویو نوکلئر سانتیرالینین تهلوکهسیز و اطراف دوستو اولاجاغینی دئییب.
صاباح:اردوغاندان روس دیلینده توئیت
دولت باشقانی رجب طیب اردوغان و روسیا پرزیدنتی پوتین، آک کویو نوکلئر و گوج سانتیرالینین تملی اوچون تشکیل اولونان مراسیمده بیر آرایا گلدی. تمله ایلک خرج تؤکولدو. مراسیمین آردیندان پرزیدنت اردوغان اوئیتر حسابیندان تورکجه و روسجا توئیترآتدی. اردوغان، "اؤلکهمیزین 30 ایللیک خیالی اولان آک کویو نوکلئر و گوج سانتیرالی، تورکیهنین اینکیشافی و روسیا ایله انرژی، ایش بیرلیگیمیز آدینا تاریخی بیر یاتیریمدیر. بو یاتیریمین حیاتا کئچیریلمهسینده امگی اولان شریکلره تشککور ائدیر، بوتون مسئولاریمزی تبریک ائدیرم. آک کویو نوکلئر و گوج سانتیرالینی 2023 اعتباریله ایشه گؤتورمه هدفیمیز ایستیقامتینده بیرلیکده چالیشماغا داوام ائدجگیک. روسیا ایله بؤلگهسل مسئلهلر بارهده ایش بیرلیگیمیزی ده هر کئچن گون داها دا آرتیراراق داوام ائتدیرمکده قرارلیییق". ایفادهلرینی ایستیفاده ائتدی.
یئنی شفق ":اردوغان، اس-400 راضیلاشمامیزی آپاردیق بیتدی او ایش"
دولت باشقانی رجب طیب اردوغان ایله روسیا پرزیدنتی ولادیمیر پوتین بیرگه مطبوعات کونفرانسی کئچیریب. ایکی لیدر اس-400 مسئلهسینه توخونارکن اردوغان، "اس-400 راضیلاشمامیزی ائتمیشیک و بیز بو دفتری یومدوق، بیتدی او ایش. حاضیردا آرتیق بو ایشین اورهتیم پروسهسی داوام ائدیر. "ایفادهلرینی ایستیفاده ائدرکن روسیا لیدری پوتین ایسه "تحویل مدتلرینی آزالدما قرارا آلدیق". دئدی.
ایستار: پوتین آنکارادان بیلدیریب: تورکیهیه اس-400 وئریلمهسی نیظامی امکداشلیغین اؤنجهلیکلیدیر"
دولت باشقانی رجب طیب اردوغان، روسیا پرزیدنتی ولامیر پوتین ایله جمهورباشقانلیغی کومپلکسینده 1.5 ساعت داوام ائدن گؤروشمه کئچیریب. گؤروشمه سونراسی پوتین ائتدیگی آچیکلامادا، "تورکیهیه اس-400 وئریلمهسی موسکوا و آنکارا آراسینداکی نیظامی امکداشلیغین اؤنجهلیغیدیر" دئدی.
خبر تورک: باخان اساسلی، تورکیه، دونیانین گؤزلمه اوتاغیندان چیخمیشدیر"
علم، صنایع و تکنولوژی ناظیری فاروک اساسلی، ایستانبولدا قاتیلدیغی "سیچراما گؤرن شیرکتلر" راپورونون تقدیمات توپلانتیسیندا وئردیگی آچیقلامادا، "اوّلکی صنایع اینقیلابلارینی هامی گئریدن توتموشوق، سونراکی بوتون زامانلاردا ایسه آچیغی باغلاماغا چالیشدیق. آرتیق پروسئسلری تریبوندن ایزلهین، ایش ایشدن کئچدیکدن سونرا اویوما چالیشان بیر اؤلکه دئییل، او دییشیکلیگین اؤنملی آکتورلاریندان بیری اولاجاغیق. تورکیه دونیانین گؤزلمه اوتاغیندان چیخیب، 2023 پرسپکتیویمیز ده 2053 پرسپکتیویمیز ده بو ایستیقامتده. او ویزیوندا اولان هدفلری رئاللاشدیرماق اوچون گؤزلمهیه، بوشا واخت کئچیرمهیه صبریمیز یوخ "دئدی.
azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab